 NA MKAMBURI MWAWASI KUFIKIA mwaka wa 2030, asilimia 100 ya Wakenya watapata huduma za umeme, amesema Mwenyekiti wa Shirika la Usambazaji umeme maeneo ya mashambani (REREC), Bw Godfrey Lemiso. Akizungumza wakati wa uzinduzi wa mikakati ya mwaka 2023 hadi 2027, Bw Lemiso alisisitiza Kenya i mbioni kufikia lengo kuhakikisha Wakenya wamepata umeme kwa asilima 100. “Ili kufikia malengo haya ya miaka mitano, REREC inahitaji Sh169 bilioni kuhakikisha kwamba kila mwananchi anapata umeme katika nyumba yake,” alisema Bw Lemiso. Alihakikishia Wakenya kwamba pamoja na bodi ya wakurugenzi wa shirika lake, Kenya itaafikia malengo hayo. “Miaka 10 iliyopita, serikali imejitahidi na kuwa na kusudi ili kuleta maendeleo ya kijamii na kiuchumi kupitia uwekezaji katika sekta ya kawi,” alisema Lemiso. Kaimu mkurugenzi wa shirika hilo Dkt Rose Mkalama, alisema kama shirika, walipata mafunzo kutokana na mkakati wa miaka iliyopita na kufanya mpango wa wakati huu kuwa bora zaidi.   You can share this post!  Be our fan Follow us Join us Subscribe our newsletter to stay updated © Copryright 2023 Taifa Leo. All Rights Reserved  